Llíria acollirà una de les etapes de la III Volta Ciclista València Fèmines
22 de Gener de 2018

L'alcalde Manolo Civera i el president de la Federació de Ciclisme de la Comunitat Valenciana (FCCV), Amadeo Olmos, han presentat hui a Llíria el maillot de líder de la III Volta Ciclista València Fèmines.

La capital del Camp de Túria acollirà, el dos de juny, la segona etapa de la competició esportiva, en la que es preveu una gran participació ja que “en eixos dies nos hi ha cap esdeveniment en el calendari nacional i podran assistir tots els equips d'Espanya, així com també dos representants de la Unió Ciclista Internacional (UCI)”, tal com ha declarat Amadeo Olmos.

La prova ciclista, que se celebrarà entre l'1 i 3 de juny, compta amb tres categories, Júnior, Elit i Sub23, i posa de nou a Llíria en el mapa dels grans esdeveniments ciclistes, demostrant la seua capacitat de municipi receptor de qualsevol classe d'esdeveniments esportius

En este sentit, l'alcalde Manolo Civera també ha destacat que és “una gran satisfacció acollir una competició femenina que contribuïx a visibilitzar i projectar a les dones des de l'esport, sense oblidar tampoc la gran afició pel ciclisme que existix en el nostre municipi”.